Publication: Magyar Közlöny
Issue: MK-2002-62 (Year: 2002, Number: 62)
Era: 1990-2004
Section: „3. számú melléklet az 1997. évi C. törvényhez
Paragraph Index: 354

1. Az Alkotmány 71. § (1) bekezdése meghatározza a választások alapelveit (az országgyûlési képviselõket a választópolgárok általános és egyenlõ választójog alapján, közvetlen és titkos szavazással választják), de nem állapít meg szabályokat az országgyûlési képviselõk megválasztására. A 71. § (3) bekezdése szerint az országgyûlési képviselõk választásáról külön törvény rendelkezik, amelynek elfogadásához a jelen levõ országgyûlési képviselõk kétharmadának szavazata szükséges. Az Alkotmány 70. §-a alapján „a választójog, mind az aktív, mind a passzív választójog Alkotmányban biztosított alapvetõ állampolgári jog. … Az Alkotmány — a 71. §-ában meghatározott választási alapelveken kívül — nem tartalmaz rendelkezéseket a választójog gyakorlásának módjára nézve. Ebbõl következõen az Országgyûlés széles döntési szabadsággal rendelkezik a választási rendszer megválasztása, a választási eljárás szabályainak megállapítása során. A törvényhozó szabadon határozza meg a választókerületi rendszereket, a jelöltállítás, a szavazás és a mandátumszerzés rendjét. Az Országgyûlés ezt a döntési szabadságát a választójogi szabályok megalkotása során is, csak az Alkotmány keretei között gyakorolhatja, úgy köteles ezeket a szabályokat meghozni, hogy azok az Alkotmány rendelkezéseivel ne ütközzenek, Alkotmányban szabályozott alapvetõ jogot alkotmányellenes módon ne korlátozzanak.” (63/B/1995. AB határozat, ABH 1996. 509., 513.) Az egyik indítvány a közös lista szabályozásában a választójog két alapelvének: a közvetlenségnek, illetve az egyenlõségnek a sérelmét állítja. Az Alkotmány 71. §

Source: https://magyarkozlony.hu/hivatalos-lapok/a349ebbec81a3e91466b59c06e6af9b44b50041e/dokumentumok/3624c0711d7bc0d4882b6148ec448cbc63e9004d/letoltes